אל למחצה

בתרבויות ובמיתולוגיות פוליתאיסטיות אל למחצה או חצי אל הוא מונח המשמש לתאר ישות שחציה אלוהית וחציה בת-תמותה, שנולדה מזיווג בין אל לבין אדם, או לכל יצור בן-תמותה אחר. לחלופין, המונח עשוי להתייחס לאדם או ליצור שאינו אדם אשר הוענק לו מעמד אלוהי לאחר מותו, או לאדם שהשיג את "ניצוץ האלים". 

הראשונים להשתמש במושג היו הומרוס והסיודוס בעזרתו הם תיארו את גזע הגיבורים.

לעיתים המונח משמש גם בני תמותה שלימים הפכו לאלים או גיבורים בעלי כוח כביר. הרקולס, אכילס, פרסאוס וגילגמש הן דוגמאות מפורסמות לאלים למחצה.

 דמויות היסטוריות שנחשבו לאלים למחצה 

 אלכסנדר הגדול 
אלכסנדר הגדול היה מלך מוקדון, ומגדולי המצביאים והמדינאים של העת העתיקה. אמו טענה שהרתה אותו לזאוס, ובמצריים קיבל מהאורקל את הכינוי "בנו של זאוס-אמון".

 גילגמש 
על פי רשימת המלכים השומרית, גילגמש היה מלכהּ החמישי של העיר ארך. לפי "עלילות גילגמש", הוא היה שני שלישים אל ושליש בן תמותה. אמו, על־פי האגדה, הייתה האלה נינסון.

 קיסר יפן 
קיסר יפן הוא ראש המדינה והעומד בראש המשפחה הקיסרית. בנוסף, הוא ראש דת השינטו, שמחשיבה אותו כנצר לאמטראסו, אלת השמש.

 ביהדות 
בספר בראשית מוזכרים הנפילים והגיבורים כתוצר הזדווגותם של בני האלוהים עם בנות האדם.

כעסו של אלוהים על האדם לנוכח מה שראה, הוא שהוביל אותו להביא את המבול על הארץ. 

 בתרבות 
סרט האנימציה הרקולס וסדרת הטלוויזיה שהופקו על ידי חברת וולט דיסני  ומבוסס על דמותו של הרקולס.

בסדרת "פרסי ג'קסון והאולימפיים" ובסדרות ההמשך מאת ריק ריירדן מתוארים חייהם של חצויים מודרניים בעולם שבו האלים והמפלצות מהמיתולוגיה היוונית אכן קיימים.

בסרט האנימציה "מואנה" של אולפני דיסני מתואר מאווי, חצי אל מהמיתולוגיה פולינזית.

ראו גם
גארודה
נפיל
שד

קישורים חיצוניים

הערות שוליים

*
קטגוריה:גיבורים מהמיתולוגיה היוונית
קטגוריה:אלים
קטגוריה:חצי